Source: https://www.najpravo.sk/dovodove-spravy/rok-2011/38-2011-z-z.html
Timestamp: 2020-02-25 21:44:43+00:00

Document:
38/2011 Z. z. | Rok 2011 | Najprávo.sk - najlepší právny poradca
Utorok, 25. február 2020
meniny má Frederik/Frederika , zajtra Viktor
OCHRANA SPOTREBITEĽA: Ministerstvo pripravuje komplexný zákon o ochrane spotrebiteľa (25.2.2020)
AKTUÁLNA TÉMA: Vodiaci pes v taxíku (24.2.2020)
TIP DO KNIŽNICE: Komentár k živnostenskému zákonu z pera deviatich právnikov (24.2.2020)
JUSTÍCIA: Začínajú sa veľké výberové konania na justičných čakateľov (10.2.2020)
Z PERA PRÁVNIKOV: Osobný bankrot – popieranie pohľadávok veriteľov v konkurze (17.2.2020)
TIP DO PRÁVNICKEJ KNIŽNICE: Zákon o ochrane oznamovateľov protispoločenskej činnosti. Komentár (18.2.2020)
POĽNOHOSPODÁRSKE PRÁVO: Zákon o nájme poľnohospodárskych pozemkov... 2. vydanie (Odporúčame)
PROKURATÚRA: Pozrite si výsledky posledného veľkého výberového konania na funkciu právneho čakateľa prokuratúry (3.2.2020)
SÚDNICTVO: Posledné personálne zmeny v súdnych funkciách (4.2.2020)
EURÓPSKY SÚD PRE ĽUDSKÉ PRÁVA: Za zásah policajtov odškodné 5000 eur (28.1.2020)
ADVOKÁT RADÍ ZAMESTNÁVATEĽOM: Na čo nesmú zamestnávatelia zabudnúť? (28.1.2020)
NOTÁRSKA KOMORA SR: Výberové konanie na 8 voľných notárskych miest (23.1.2020)
RODINNÉ SPORY: Na súdoch pribudnú špeciálne miestnosti, ktoré pomôžu pri zisťovaní názoru dieťaťa (27.1.2020)
POLITICKÉ STRANY: Máte už aktuálny komentár k zákonu? (27.1.2020)
SPOTREBITEĽSKÁ OCHRANA: K následkom rozhodnutia Súdneho dvora EÚ C-290/19 z dňa 19.12.2019 (15.1.2020)
AUTORSKÉ PRÁVO: Pripravuje sa novela Autorského zákona (20. 1. 2020)
NEMAJETKOVÁ UJMA: Môžu sa žiadať úroky z omeškania? Vyberáme z judikatúry ÚS ČR (14.1.2020)
ZASTAVENIE STARÝCH EXEKÚCIÍ: Najčastejšie otázky súvisiace so zastavením starých exekúcií (21.12.2019)
JUDIKATÚRA: Výber občianskoprávnych judikátov (8.1.2020)
ODPORÚČAME DO VAŠEJ KNIŽNICE: Trestné činy poškodzujúce veriteľov (4.1.2020)
SPOTREBITEĽ: Súdny dvor EÚ rozhodol vo veci týkajúcej sa RPMN (3.1.2020)
Z PERA PRÁVNIKA: Demontovanie papuče – trestný čin útoku na orgán verejnej moci? (píše Marcel Ružarovský)
MESTSKÁ POLÍCIA: Mestská polícia a obrazové, zvukové alebo iné záznamy od 1. 12. 2019 (15.12.2019)
ČASOPIS: Zo súdnej praxe 6/2019 (máte už predplatné?)
TRESTNÉ PRÁVO: Krajský súd v Trnave napadol na Ústavnom súde § 61 ods. 5 písm. b) TZ (aktuálne z Ústavného súdu SR; 10. 12. 2019)
CSP: Rozsudok pre zmeškanie ako efektívny nástroj v rukách súdu z pohľadu prirodzeného práva (píše Mgr. Mário Mališ)
SPOTREBITEĽSKÉ ÚVERY: K úrokom po vyhlásení predčasnej splatnosti spotrebiteľského úveru (píše advokát Mgr. Anton Pavúk)
PRACOVNÉ PRÁVO: Zmena zákona o minimálnej mzde od 1. januára 2020 (píše Mgr. Martina Poliačiková z RUŽIČKA AND PARTNERS s. r. o.)
ADVOKÁCIA: Predkladanie plnomocenstiev súdu (25.9.2019)
Dôvodové správy / Rok 2011
38/2011 Z. z.
17.2. 2011, 19:13 | Edmund Horváth
Dôvodová správa k zákonu č. 38/2011 Z. z. (k pôvodne predloženému návrhu zákona)
A. Všeobecná časť
Ministerstvo školstva, vedy, výskumu a športu SR predkladá materiál do legislatívneho procesu na základe úlohy č. 8 v mesiaci september z Plánu legislatívnych úloh vlády Slovenskej republiky na rok 2010.
Účelom návrhu novely zákona č. 597/2003 Z. z. o financovaní základných škôl, stredných škôl a školských zariadení v znení neskorších predpisov je najmä upraviť podmienky poskytovania dotácií pre právnické osoby a fyzické osoby v oblasti regionálneho školstva.
Na základe poznatkov z praxe sa navrhuje upraviť poskytovanie finančných prostriedkov na skvalitnenie podmienok na výchovu a vzdelávanie žiakov základných škôl a základných škôl pre žiakov so špeciálnymi výchovno-vzdelávacími potrebami zo sociálne znevýhodneného prostredia. V súvislosti so zákonom č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov sa navrhuje poskytovanie finančných prostriedkov zriaďovateľom škôl, v ktorých sa žiaci pripravujú na povolanie, určených na starostlivosť o pedagogických a odborných zamestnancov škôl.
Ďalej sa navrhuje:
- vychádzajúc z praktických poznatkov doplniť účel použitia všetkých finančných prostriedkov poskytovaných z kapitoly Ministerstva školstva, vedy, výskumu a športu SR,
- zverejňovať zoznamy právnických osôb, fyzických osôb a výšky finančných objemov poskytnutých z kapitoly Ministerstva školstva, vedy, výskumu a športu SR s cieľom zvýšiť transparentnosť a verejnú kontrolu nad finančnými prostriedkami,
- v súvislosti so zberom údajov potrebných na rozdeľovanie a poukazovanie výnosu dane z príjmov obciam určiť kompetencie zriaďovateľom škôl, školských zariadení a obciam,
Návrh zákona nemá finančný, ekonomický a environmentálny vplyv, vplyv na zamestnanosť a podnikateľské prostredie.
Návrh zákona je v súlade s Ústavou, ústavnými zákonmi, medzinárodnými zmluvami, ktorými je Slovenská republika viazaná a zákonmi a súčasne je v súlade s právom Európskej únie.
B. Osobitná časť
K Čl. I
K bodu 1
Úvodné ustanovenie zákona § 1 ods. 1 sa navrhuje doplniť o poskytovanie dotácií. Táto úprava súvisí s § 8a ods. 1 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. Podľa tohto ustanovenia zákona sa dotácie poskytujú len na základe osobitného zákona, v našom prípade podľa tohto zákona.
Do konca kalendárneho roku 2010 postupuje Ministerstvo školstva, vedy, výskumu a športu Slovenskej republiky (ďalej len „ministerstvo") pri poskytovaní dotácií podľa Výnosu Ministerstva školstva Slovenskej republiky č. CD 2006-141/348-1:sekr. o poskytovaní dotácií v pôsobnosti Ministerstva školstva SR.
Okruh žiadateľov o poskytnutie dotácie a podmienky poskytovania dotácií v oblasti regionálneho školstva sú upravené v § 6c.
K bodu 2
Navrhuje sa doplniť ďalší zdroj financovania neštátnych škôl, v ktorých sa žiaci pripravujú na povolanie. Ide o prostriedky od iných právnických osôb a fyzických osôb za prenájom priestorov a zariadení škôl. Priestory škôl a ich zariadení sa prenajímajú v čase mimo vyučovania. Tento zdroj financovania škôl sa sleduje aj pri štátnych školách v správe o hospodárení.
K bodu 3
V ustanovení sa navrhuje spresniť použitie normatívnych výdavkov na účely odvodov do poisťovní za zamestnanca a zamestnávateľa.
K bodu 4
V ustanovení § 2 ods. 4 sa navrhuje upraviť účel použitia finančných prostriedkov z ostatných zdrojov financovania štátnych škôl, štátnych materských škôl a štátnych školských zariadení podľa § odseku 1písm b) až i).
K bodu 5
Úprava ustanovenia súvisí s poskytovaním dotácií v oblasti regionálneho školstva podľa tohto zákona. V tejto súvislosti sa navrhujú vyčleniť v kapitole ministerstva finančné prostriedky.
K bodu 6
Úprava znenia ustanovenia súvisí s doplnením poskytovania príspevku na skvalitnenie podmienok na výchovu a vzdelávanie žiakov zo sociálne znevýhodneného prostredia v základných školách a základných školách pre žiakov so špeciálnymi výchovno-vzdelávacími potrebami popísanom v § 4e.
Doplnenie tohto ustanovenia súvisí s poskytovaním dotácií v oblasti regionálneho školstva.
Cieľom tejto zmeny je osobitne sledovať účelnosť nakladania s finančnými prostriedkami poskytnutými zriaďovateľom základných škôl a základných škôl pre žiakov so špeciálnymi výchovno-vzdelávacími potrebami na žiakov zo sociálne znevýhodneného prostredia a účelnosť nakladania s finančnými prostriedkami poskytnutými v rámci dotácií podľa § 6c.
K bodu 7
Ustanovenie § 4 ods. 12 sa vypúšťa z toho dôvodu, že finančné prostriedky na tento účel sa nepovažujú za normatívne finančné prostriedky.
Finančné prostriedky podľa tohto ustanovenia sa budú naďalej poskytovať zriaďovateľom škôl, v ktorých sa žiaci pripravujú na povolanie. Znenie ustanovenia je presunuté do § 7 ods. 16.
Táto zmena súvisí aj s poskytovaním finančných prostriedkov na úhradu nákladov spojených so starostlivosťou o pedagogických zamestnancov a odborných zamestnancov. Tieto finančné prostriedky sa budú poskytovať tiež podľa § 7 ods. 16. Táto úprava súvisí s § 53 zákona č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov. Ide o náklady súvisiace s rekondičným pobytom alebo liečebným pobytom a s úhradou nákladov za vakcínu proti chrípke a proti hepatitíde typu A a B, ak nie sú hradené zdravotnou poisťovňou.
K bodu 8
Návrh zmeny súvisí s úpravou navrhnutou v 7. bode a s vložením nového ustanovenia § 4e.
K bodu 9
Navrhujú sa upraviť podmienky na poskytovanie finančných prostriedkov na špecifiká. Súčasne sa dopĺňajú aj kritériá podľa ktorých bude ministerstvo rozhodovať o pridelení finančných prostriedkov na mzdy asistentov učiteľa pre žiakov so zdravotným znevýhodnením alebo s nadaním vrátane poistného a príspevku zriaďovateľa do poisťovní. Úprava ustanovenia súvisí s praktickými skúsenosťami z predchádzajúcich období. Navrhuje sa zverejňovať zoznam žiadateľov, ktorým boli finančné prostriedky poskytnuté a výška poskytnutých finančných prostriedkov.
V odseku 7 sa navrhuje, aby sa zverejňoval zoznam zriaďovateľov škôl a výška poskytnutých finančných prostriedkov zriaďovateľom škôl podľa odseku 1 písm. b) na internetovej stránke ministerstva.
K bodom 10 a 11
Určuje sa účel použitia finančných prostriedkov poskytnutých zriaďovateľom škôl za mimoriadne výsledky žiakov. Úprava súvisí s požiadavkami škôl a ich zriaďovateľov. Úprava odseku 1 súvisí s podrobnejším určením účelu použitia finančných prostriedkov v odseku 6.
K bodu 12
Navrhuje sa, aby sa zverejňoval zoznam zriaďovateľov škôl, ktorým boli pridelené finančné prostriedky na riešenie havarijných situácií, a výška pridelených finančných prostriedkov.
K bodu 13
Úprava ustanovenia § 4d ods. 1 súvisí s doplnením ďalších oblastí, prostredníctvom ktorých môže ministerstvo podporiť rozvoj škôl, v ktorých sa žiaci pripravujú na povolanie, (bez rozdielu zriaďovateľa) štátnych materských škôl a štátnych školských zariadení v zriaďovateľskej pôsobnosti krajských školských úradov.
Súčasne sa navrhuje, aby sa aj materským školám a školským zariadeniam v zriaďovateľskej pôsobnosti krajských školských úradov mohli poskytovať finančné prostriedky na rozvoj.
Na šport budú prideľované finančné prostriedky prostredníctvom zákona č. 300/2008 Z.z. o organizácii a podpore športu a o zmene a doplnení niektorých zákonov v znení zákona č. 462/2008 Z. z., ktorý je v súčasnosti v legislatívnom procese.
K bodu 14
Navrhuje sa, aby sa zverejňoval zoznam zriaďovateľov škôl a škôl v ich zriaďovateľskej pôsobnosti, ktorým boli pridelené finančné prostriedky na rozvoj a výška pridelených finančných prostriedkov.
K bodu 15
Navrhuje sa v kapitole ministerstva financovať príspevok na skvalitnenie podmienok na výchovu a vzdelávanie žiakov zo sociálne znevýhodneného prostredia v základných školách a základných školách pre žiakov so špeciálnymi výchovno-vzdelávacími potrebami prostredníctvom nenormatívneho výdavku.
Príspevok sa bude poskytovať zriaďovateľom týchto škôl v súlade s § 107 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov.
Účel použitia finančných prostriedkov pridelených v rámci príspevku na skvalitnenie podmienok na výchovu a vzdelávanie žiakov zo sociálne znevýhodneného prostredia určuje vyhláška Ministerstva školstva Slovenskej republiky č. 649/2008 Z. z. o účele použitia príspevku na žiakov zo sociálne znevýhodneného prostredia.
V tomto ustanovení sa určuje spôsob prideľovania finančných prostriedkov na skvalitnenie podmienok na výchovu a vzdelávanie žiakov zo sociálne znevýhodneného prostredia. Súčasne sa určujú lehoty, dokedy krajský školský úrad oznámi zriaďovateľom škôl výšku poskytnutých finančných prostriedkov na začiatku kalendárneho roka a úpravu poskytnutých finančných prostriedkov v súvislosti so zmenou počtu žiakov školy zo sociálne znevýhodneného prostredia v novom školskom roku a zriaďovateľ školy jednotlivým školám. Zriaďovateľovi školy, v ktorej sa vzdeláva viac ako 100 žiakov zo sociálne znevýhodneného prostredia, sa určuje povinnosť použiť 50 % poskytnutých finančných prostriedkov na mzdy asistentov učiteľa a odvody do poistných fondov. Cieľom tejto úpravy je zvýšiť počet asistentov na školách a zlepšiť starostlivosť o žiakov.
K bodom 16 a 17
Úprava súvisí s poskytovaním príspevku na skvalitnenie podmienok výchovy a vzdelávania žiakov zo sociálne znevýhodneného prostredia v základných školách a základných školách pre žiakov so špeciálnymi výchovno-vzdelávacími potrebami podľa § 4e. Tieto finančné prostriedky sa navrhujú poskytovať aj zriaďovateľom cirkevných škôl a súkromných škôl.
K bodu 18
Navrhuje sa vložiť nadpis pod § 6b.
K bodu 19
Určuje sa účel použitia finančných prostriedkov poskytnutých zriaďovateľom materských škôl a materských škôl pre deti so špeciálnymi výchovno-vzdelávacími potrebami podľa § 6b. Účel použitia finančných prostriedkov sa dopĺňa na základe požiadaviek riaditeľov materských škôl a ich zriaďovateľov, vychádza z poznatkov z praxe.
K bodu 20
V tomto ustanovení sa určujú podmienky poskytovania dotácií právnickým osobám a fyzickým osobám, ktoré sa podieľajú na výchove a vzdelávaní detí, žiakov a poslucháčov v školách a v školských zariadeniach (v oblasti regionálneho školstva). Dotácie podľa tohto zákona sa nebudú poskytovať na aktivity v oblasti športu, práce s mládežou, študentmi vysokých škôl a pod. Problematika poskytovania dotácií na aktivity v oblasti športu, práce s mládežou, študentmi vysokých škôl bude upravená v príslušných zákonoch ministerstva.
Určujú sa aktivity, na ktoré sa budú poskytovať dotácie z rozpočtovej kapitoly ministerstva, obsah žiadosti o poskytnutie dotácie právnickým osobám a fyzickým osobám a obsah zmluvy medzi úspešným žiadateľom a ministerstvom.
Súčasne sa navrhuje, aby sa zverejňoval zoznam právnických osôb a fyzických osôb, ktorým sa poskytne dotácia podľa tohto zákona, a výška poskytnutej dotácie na internetovej stránke ministerstva.
K bodu 21
Úprava ustanovenia súvisí s tým, aby výsledky hospodárenia predkladali aj zriaďovatelia materských škôl, ktorým sa z rozpočtovej kapitoly ministerstva poskytuje iba príspevok na výchovu a vzdelávanie detí, ktoré majú jeden rok pred plnením povinnej školskej dochádzky. Výsledky hospodárenia sa predkladajú prostredníctvom správy o hospodárení do 15. apríla kalendárneho roka. Obsah a formu súhrnnej správy o hospodárení zverejňuje ministerstvo na internetovej stránke najneskôr do 31. augusta.
K bodu 22
V tomto ustanovení sa upravuje zverejňovanie postupu a údajov, ktoré boli použité pri rozpise finančných prostriedkov pre školy a školské zariadenia financované podľa tohto zákona na normatívne výdavky pre školy (bez rozdielu zriaďovateľa), školské zariadenia a príspevok na výchovu a vzdelávanie detí materských škôl podľa § 6b na začiatku kalendárneho roka (do 30 pracovných dní po nadobudnutí účinnosti zákona o štátnom rozpočte).
K bodu 23
Úprava tohto ustanovenia súvisí s § 4e, na účely ktorého sa budú finančné prostriedky prideľovať z rezervy kapitoly ministerstva.
K bodu 24
Do ustanovenia sa dopĺňa, aby vláda nariadením určila podrobnosti rozpisu finančných prostriedkov podľa § 4a ods. 1 písm. b) na mzdy a odvody asistentov učiteľa pre žiakov so zdravotným znevýhodnením alebo nadaním.
K bodu 25
Upravujú sa kompetencie v procese poskytovania údajov potrebných na rozdeľovanie a poukazovanie výnosu dane obciam. Údaje bude poskytovať obci zriaďovateľ základných umeleckých škôl, materských škôl, jazykových škôl a školských zariadení, ktoré majú sídlo na území obce. Určuje sa lehota, dokedy je zriaďovateľ povinný oznámiť údaje za školy a školské zariadenia, ktorých je zriaďovateľom. Obciam sa určuje lehota, dokedy je obec povinná zhromaždiť údaje za všetky školy a školské zariadenia so sídlom na jej území a poskytnúť krajskému školskému úradu. Súčasne sa určuje lehota, dokedy je povinný krajský školský úrad údaje za obce vo svojej územnej pôsobnosti poskytnúť ministerstvu. Údaje sa poskytujú za všetky školy a školské zariadenia zaradené v sieti škôl a školských zariadení ministerstva financované z výnosu dane obcí.
K bodu 26
V tomto ustanovení sa ukladajú povinnosti krajským školským úradom a zriaďovateľom škôl a školských zariadení vo vzťahu k rozpisu finančných prostriedkov poskytnutých v rámci špecifík, mimoriadnych výsledkov žiakov, riešenia havarijných situácií, rozvojových projektov, príspevku na záujmové vzdelávanie (vzdelávacie poukazy) a v rámci dohodovacieho konania.
Zriaďovateľom škôl sa ukladá povinnosť oznámiť krajskému školskému úradu ako rozpísali finančné prostriedky školám vo svojej zriaďovateľskej pôsobnosti v rámci dohodovacieho konania (§ 8c).
Podľa odseku 16 sa budú poskytovať finančné prostriedky, ktoré sa doposiaľ poskytovali podľa § 4 ods. 12 a finančné prostriedky súvisiace s poskytovaním finančných prostriedkov na úhradu nákladov spojených so starostlivosťou o pedagogických zamestnancov a odborných zamestnancov. Táto úprava súvisí s § 53 zákona č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov. Ide o náklady súvisiace s rekondičným pobytom alebo liečebným pobytom a s úhradou nákladov za vakcínu proti chrípke a proti hepatitíde typu A a B, ak nie sú hradené zdravotnou poisťovňou.
K bodu 27
Dopĺňa sa ustanovenie o dohľade nad dodržiavaním tohto zákona z dôvodu doplnenia účelu poskytovania finančných prostriedkov podľa tohto zákona (napr. § 4d, 6b), kontroly údajov potrebných na rozdeľovanie a poukazovanie výnosu dane obciam a podobne.
K bodom 28 a 29
Vzhľadom na nové povinnosti sa upravujú aj sankcie za ich nedodržanie. Zmena súvisí s bodom 26.
K bodu 30
Navrhujú sa pokuty pre zriaďovateľov škôl a školských zariadení a obciam za nedodržanie povinnosti uložených v § 7 ods. 12 zákona.
K bodu 31
Ustanovení § 8c ods. 6 sa vypúšťa z toho dôvodu, že sa komplexne zabezpečuje povinnosť rozpísať finančné prostriedky školám a školským zariadeniam vo svojej zriaďovateľskej pôsobnosti. Táto povinnosť sa ustanovila v § 7 v novom odseku 14 a 15.
K bodu 32
Navrhuje sa, aby zriaďovatelia stredných odborných škôl, ktoré vzdelávajú žiakov v odboroch vzdelávania nad rozsah plánu potrieb trhu práce, neposkytovali finančné prostriedky poskytnuté v rámci dohodovacieho konania pre tieto odbory vzdelávania.
Navrhuje sa, aby sa zverejňoval zoznam zriaďovateľov škôl, ktorým boli pridelené finančné prostriedky v rámci dohodovacieho konania a výška pridelených finančných prostriedkov.
K bodu 33
Navrhuje sa zrušenie právneho predpisu ministerstva, podľa ktorého sa budú poskytovať dotácie do 31. 12. 2010.
K bodu 34
V celom zákone sa navrhuje terminológia súvisiaca so zverejňovaním údajov dať do súladu s terminológiou zákona č. 275/2006 Z. z. o informačných systémoch verejnej správy a o zmene a doplnení niektorých zákonov v znení neskorších predpisov.
K Čl. II
Navrhuje sa účinnosť zákona od 1. januára 2011.
Bratislava 22. septembra 2010
predsedníčka vlády Slovenskej republiky
Eugen Jurzyca v. r.
minister školstva, vedy, výskumu a športu
Viac zo sekcie Rok 2011
Hlasovalo: 556
Nasadenie časových rámcov na všetky okresné a krajské súdy by malo prebehnúť v júli 2020
Ministerstvo pripravuje komplexný zákon o ochrane spotrebiteľa
Výpoveď zo zmluvy všeobecná (vzor)
Bulletin slovenskej advokácie 1-2/2020
Poddlžnícka žaloba
Ak poddlžník nevyplatí oprávnenému riadne a včas pohľadávku, má oprávnený možnosť vo vlastnom mene a na vlastný účet túto ...
Právo zamestnanca na úroky z omeškania pri nevyplatení mzdy, náhrady mzdy a odstupného
Záver, podľa ktorého by zamestnávateľa nestíhala sankcia v podobe úroku z omeškania, pokiaľ sa dostane do omeškania s plnením mzdy, ...
Pochybnosť o splnení podmienok konania (čl. 3 ods. 1 CSP)
Podľa Čl. 3 ods. 1 CSP súd musí vykladať každé ustanovenia Civilného sporového poriadku v súlade Ústavou Slovenskej republiky, verejným ...
Finančný leasing a prevádzkovateľ vozidla podľa § 427 Občianskeho zákonníka
Ak predmetom leasingovej zmluvy je nájom motorového vozidla s právom kúpy prenajatej veci, vzniká od odovzdania predmetu leasingu zo strany ...
393/2019 Z. z. ZÁKON, ktorým sa mení a dopĺňa zákon č. 8/2009 Z. z. o cestnej premávke ...
143/2019 Z. z. OPATRENIE Ministerstva práce, sociálnych vecí a rodiny Slovenskej republiky
dokazovanie mediácia úroky z omeškania bezpodielové spoluvlastníctvo manželov náhrada škody trovy konania dovolanie exekúcia náhrada trov konania spotrebiteľ judikatúra rekodifikácia ochrana osobnosti oslobodenie od súdnych poplatkov premlčanie dedenie súdne poplatky podielové spoluvlastníctvo odvolanie spotrebiteľská zmluva
Sudcovia z Threemy sú naďalej bez obvinení
Pokiaľ Threemu z môjho pohľadu vnímame ako celok, tak je uveriteľná, presvedčivá a ...
Vo väzeniach nie je možné fyzicky realizovať politickú kampaň
Keďže objekty ZVJS vrátane ústavov nie sú verejným priestranstvom, obec nemôže všeobecne ...
Podle Ústavního soudu dál platí, že nelze žalobami obcházet restituční zákony
Ústavní soud (ÚS) v usnesení k nárokům Nadace knížete z Lichtenštejna znovu zdůraznil ...
VIAC VRÁŽD AKO V ROKU 2018: Vlani v SR spáchali 58.829 trestných činov
Najväčšia kriminalita bola v okrese Bratislava I. Okres s najnižšou kriminalitou v rámci ...
Rezort spravodlivosti chce skrátiť súdne konania vďaka časovým rámcom
Po ukončení testovacej prevádzky časových rámcov a analýze ich výsledkov bude možné ...
VOĽBY2020: Voliť budú môcť bosovia podsvetia i odsúdení vrahovia
Zákon pôvodne stanovoval tri dôvody prekážky aktívneho volebného práva väzňov, ktoré ...
Justičná revue 12/2019
Zo súdnej praxe 6/2019
Vždy aktuálne informácie z jurisdikcie vrcholových súdov SR.
Bulletin slovenskej advokácie 12/2019
Justičná revue 11/2019
Právny obzor 6/2019
Návštev: 11846675 | Pravidlá používania portálu | Napíšte nám | Tvorba web stránok, www.webcreators.sk | Webhosting - HostCreators | Admin

References: SÚD 
 súd 
 § 61
 § 1
 § 8
 § 6
 § 2
 § 4
 § 6
 § 4
 § 7
 § 7
 § 53
 § 4
 § 4
 § 107
 § 4
 § 6
 § 6
 § 6
 § 4
 § 4
 § 4
 § 53
 § 4
 § 7
 § 8
 § 7
 Čl. 3
 súd 
 § 427